《浣溪沙（赠王清叔县尉）》
宋代·姚述尧

两到蟾宫折桂枝。经文纬武拟康时。箫台仙隐漫游嬉。

气宇棱棱吞梦泽，笑谭落落璀珠玑。何妨相对沃金卮。

作者简介：[约公元一一七三年前后在世]字道进，华亭人。生卒年均不详，约宋孝宗乾道末前后在世。生平事迹不可考。工词，著有箫台公馀词一卷，《强村丛书》传于世。